## 2. melléklet

## az elektronikus megfigyelőrendszer üzemeltetéséről és az ezzel kapcsolatos adatkezelésről szóló szabályzathoz

## Érdekmérlegelési teszt

|  |  |
| --- | --- |
| Adatkezelő neve: | Szent Angéla Ferences Általános Iskola és Gimnázium (a továbbiakban: Gimnázium) |
| Érdekmérlegelési teszt tárgya: | A Gimnázium területén üzemeltetett elektronikus megfigyelőrendszerrel kapcsolatosan a Gimnázium és az érintettek érdekeinek mérlegelése |
| Adatkezelő jogos érdeke: | Az emberi élet és testi épség, személyi szabadság védelme, illetve vagyonvédelmi cél. |
| Az érintett érdekeinek, jogainak, szabadságának beazonosítása, megnevezése: | A felvételeken látható lehet az érintett képmása és cselekvése. |
| Az adatkezelés szükségessége: | Az adatkezelés a személy és vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata érdekében szükséges. |
| A felvételek tárolásának időtartama: | A felvételek tárolásának ideje a rögzítéstől számított 21 nap. |
| Az érintetti jogos érdek arányos korlátozása: | A kamerás megfigyelés az eredményesség biztosítása mellett a lehető legkisebb korlátozással jár az érintettre, és csak olyan hátrányt okoz, ami arányban áll az elektronikus megfigyelés törvényes céljával. Az adatkezelés arányos, mert az érintett jogai csak a cél (élet, testi épség védelme, vagyonvédelem) elérésével arányosan kerülnek korlátozásra. A kamerás megfigyelés nem jár az emberi méltóság megsértésével, rejtett kamerák nincsenek, és nincsenek kamerák olyan helyiségekben (pl. öltöző, orvosi szoba), ahol ez az emberi méltóságot sértené. |
| Adatvédelmi alapelvek megvalósulása: |  |
| * jogszerűség, tisztességes eljárás és átláthatóság:
 | A kamerák alkalmazása a következő törvények rendelkezéseinek figyelembevételével és betartásával történik: Európai Parlament és a Tanács (EU) 2016/679 általános adatvédelmi rendelete, 2011. évi CXII. törvény, 2005. évi CXXXIII. törvény, 2012. évi I. törvény. A belső kameraszabályzat alapján készített tájékoztató és mellékletei elérhetők az intézményben kihelyezve, valamint az intézmény weboldalán. |
| * célszerűség:
 | Kamerás megfigyelés csak az emberi élet és testi épség védelme, vagyonvédelem, bűnmegelőzés céljából kerül alkalmazásra, a felvételek gyűjtése is ezen meghatározott célból történik, és nincsenek kezelve ezekkel a célokkal össze nem egyeztethető módon. A Gimnázium az alkalmazottak megfigyelése, ellenőrzése, munkaintenzitásuk figyelemmel kísérése céljából nem használja fel a felvételeket. |
| * adattakarékosság:
 | A kamerás megfigyeléssel együtt járó adatkezelés a cél szempontjából megfelelő, lényeges, és csak a szükségesre (élet, testi épség és vagyonvédelem, nincs hangfelvétel, szükséges minimális felbontás) korlátozódik. |
| * korlátozott tárolhatóság:
 | A felvételek felhasználás hiányában automatikusan törlődnek 21 napon belül. |
| * integritás és bizalmas jelleg:
 | A kamerás megfigyelőrendszer által készített felvételekhez csak a szabályzatban meghatározott személyek férhetnek hozzá felhasználónév és jelszó megadása után. A portán elhelyezett, valós idejű megfigyelést lehetővé tévő monitorok úgy kerültek elhelyezésre, hogy azokra illetéktelen személy nem láthat rá. A porta ajtaja kulccsal nyitható. |
| Adatbiztonsági intézkedések: | A Gimnázium biztosítja az elektronikus megfigyelőrendszer folyamatos bizalmi jellegét, felügyeletét, rendelkezésre állását, ellenálló képességét. A felvételek a gyűjtésük céljától eltérő célból nem kerülnek adatkezelésre, a hozzáférésre jogosultak köre pontosan meghatározott, a hozzáférés felhasználónévvel és jelszóval védett. |
| Érintetti jogok biztosítása: | A tájékoztató tartalmazza az érintetti jogokat és azok gyakorlásának módját, valamint a jogérvényesítés eszközeit. |
| Megfelelő tájékoztatás követelménye: | A Gimnázium a honlapján és a portán megtalálható adatkezelési tájékoztató útján teszi megismerhetővé adatkezelésének az érintett számára lényeges szabályait. A Gimnázium az épületek bejáratánál, illetve a kamerák legfeljebb 2 méteres körzetében piktogrammal jelzi az elektronikus megfigyelőrendszer működésének tényét. |

## Érdekmérlegelési teszt kamerákra lebontva

* **1-7, 9., 12-16., 18., 20., 22-23. kamerák**
	+ ***Cél:*** Élet, testi épség és személyi szabadság védelme, vagyonvédelem, oktatás rendjének fenntartása, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** Az iskola rendjének fenntartása, a diákok, tanárok és az iskola alkalmazottainak személyi szabadságának biztosítása, az épület és berendezései állagának védelme érdekében, az illetéktelen belépés megakadályozása és a vagyonvédelem miatt szükséges a kamerázás. Az esetleges balesetek, fegyelmi vétségek kivizsgálására, jogsértések megelőzésére, észlelésére, illetve utólagos felderítésére az elektronikus megfigyelőrendszer az egyik legalkalmasabb eszköz.
	+ ***Jogos érdek:*** Személyvédelem, vagyonvédelem, intézmény rendjének fenntartása, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **8., K1-K3. és K8. kamerák**
	+ ***Cél:*** Vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** A kamerázásra az iskola területére történő illetéktelen be- és kilépés ellenőrzése, megelőzése miatt, tágabb értelemben az iskola, a tanítás rendjének biztosítása, a diákok védelme érdekében van szükség.
	+ ***Jogos érdek:*** Vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **10. és 24. kamera**
	+ ***Cél:*** Élet, testi épség és személyi szabadság védelme, vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** A tornatermek állagának, az ott tárolt és használható nagy értékű eszközök, sportfelszerelés védelme, az illetéktelen belépés megakadályozása, a diákok testi épségének védelme teszi szükségessé a kamerák alkalmazását.
	+ ***Jogos érdek:*** Élet, testi épség, személyi szabadság védelme, vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **11. és 17. kamera**
	+ ***Cél:*** Vagyonvédelem, illetéktelen belépés megakadályozása, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** Az informatikateremben található nagy értékű informatikai felszerelés védelme, az illetéktelen belépés megakadályozása, az orvosi szobában tárolt felszerelések, gyógyszerek, esetlegesen ott tárolt különleges adatot tartalmazó dokumentumok védelme, az iskolaorvosi, védőnői ellátás zavartalanságának biztosítása, valamint a folyosó biztonságának védelme teszi szükségessé a kamerák használatát.
	+ ***Jogos érdek:*** Vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet. A Gimnázium a munkavállalói munkavégzését, magatartását nem ellenőrzi a kamerák segítségével.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **19. kamera**
	+ ***Cél:*** Vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** A tanári szobába történő illetéktelen belépés megakadályozása, az ezen helyiségben tárolt személyes adatok (pl. tanulók dolgozatai, számítógépen lévő adatok) és felszerelés védelme érdekében szükséges.
	+ ***Jogos érdek:*** Vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **21. kamera**
	+ ***Cél:*** Élet, testi épség és személyi szabadság védelme, vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata.
	+ ***Szükségesség:*** A gondnoki műhely az ott használt nagy értékű munkaeszközök és veszélyes munkafolyamatok miatt zárt terület. Vagyonvédelem, az illetéktelen belépés megakadályozása és a balesetek megelőzése miatt szükséges a kamerázás.
	+ ***Jogos érdek:*** Élet, testi épség, személyi szabadság védelme, vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **K4-K7., K9. és K12. kamerák**
	+ ***Cél:*** Vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, az illetéktelen ki- és belépés ellenőrzése, valamint az esetlegesen előforduló balesetek körülményeinek vizsgálata.
	+ ***Szükségesség:*** A kamerával megfigyelt területek a gimnázium területére történő lehetséges ki- és belépési pontokként, valamint áruszállítási útvonalként szolgálnak, ezek ellenőrzése és védelme indokolja a kamerázást. A lefedett területek a diákok és látogatók elől elzárt gazdasági területnek minősülnek.
	+ ***Jogos érdek:*** Élet, testi épség, személyi szabadság védelme, vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.
* **K10-K11. kamerák**
	+ ***Cél:*** Vagyonvédelem, a jogsértések megelőzése, észlelése, az elkövető tettenérése, valamint a jogsértések bizonyítása, valamint az esetlegesen előforduló balesetek körülményeinek vizsgálata.
	+ ***Szükségesség:*** A parkoló rendjének fenntartása, az ott álló gépjárművek védelme indokolja a kamerázást.
	+ ***Jogos érdek:*** Vagyonvédelem, bűnmegelőzés.
	+ ***Érintett jogai:*** A felvételek készítése és tárolása, valamint megtekintése és egyéb módon felhasználása során az érintettek képmáshoz fűződő joga sérülhet.
	+ ***Megállapítás:*** Az eredményesség biztosítása mellett az elektronikus megfigyelőrendszer a kamerafelvétellel érintettre a lehető legkisebb korlátozással jár. Az adatkezelés arányos, mert az érintett jogai csak a cél elérésével arányosan kerülnek korlátozásra.

Budapest, 2019. november 13.

Szalai Gábor László

igazgató